તેમણે લોકોને પૂછ્યું કે, ‘શું ઈન્દૌરના દુકાનદારોને ગબ્બર સિંહ ટેક્સ (જીએસટી)થી લાભ થયો?’ રાહુલે જણાવ્યું કે આ કર વ્યવસ્થાથી નાના દુકાનદારોની મુશ્કેલી વધી છે. તેમણે જણાવ્યું કે 2019ની લોકસભા ચૂંટણીમાં કોંગ્રેસની સરકાર રચાશે તો યોગ્ય જીએસટી રજૂ કરશે અને તેના અંતર્ગત એક જ કર અને ઓછો ટેક્સની ભ્રષ્ટાચારમુક્ત વ્યવસ્થાનો અમલ કરાશે. તેમણે જણાવ્યું કે વિતેલા 15 વર્ષથી ભાજપે તેના શાસનમાં મધ્યપ્રદેશની પ્રજા માટે કંઈજ કર્યું નથી અને વ્યાપમ, ઈ ટેન્ડરિંગ જેવા કૌભાંડો થયા હોવાનો આક્ષેપ કોંગ્રેસ અધ્યક્ષે કર્યો હતો.